ນັກສັງເກດການກ່າວວ່າ ການເລືອກຕັ້ງໃນກໍາປູເຈຍ ດີຂຶ້ນ ແຕ່ກໍຍັງມີບັນຫາຢູ່
ນາງ ​ໂຊ​ຈົວ ກ່າວ​ວ່າ ນາງ​​ໄດ້ເຫັນ​ ມີ​ການ​ພະຍາ​ຍາມ​ນາບ​ຂູ່ ​ພວກ​ປ່ອນ​ບັດ​ຢ່າງ​ແນບ​ນຽນ ​ໃນ​ວັນ​ອາທິດ​ນັ້ນ.
ພັກຂອງລັດຖະບານທີ່ປົກຄອງປະເທດກໍາປູເຈຍ ຢູ່ໃນເວລານີ້ ໄດ້ຮັບບ່ອນນັ່ງເປັນສ່ວນ ຫລາຍ ໃນການເລືອກຕັ້ງລະດັບທ້ອງຖິ່ນຢູ່ທົ່ວປະເທດ ເມື່ອວັນອາທິດທີ່ຜ່ານມາ ແຕ່ບັນດານັກສັງເກດການກ່າວວ່າ ການເລືອກຕັ້ງຄັ້ງນີ້ບໍ່ໄດ້ດໍາເນີນໄປໂດຍປາດສະຈາກບັນຫາຂອງມັນ ພວກນັກການເມືອງຝ່າຍຄ້ານແລະນັກສັງເກດການເລືອກຕັ້ງ ມີຂໍ້ຕໍາໜິຕິຕຽນ ກ່ຽວກັບບັນຫາຫລາຍ ຢ່າງຫລາຍປະການ ນັບຕັ້ງແຕ່ເລື້ອງການລົງທະບຽນພວກມີສິດປ່ອນບັດ ແລະຂໍ້ສົງໃສກ່ຽວກັບການມີໜ້າຂອງບັນດາເຈົ້າໜ້າທີ່ພັກ ຢູ່ໜ່ວຍປ່ອນບັດ Irwin Loy ຜູ້ສື່ຂ່າວວີໂອເອ ສົ່ງລາຍງານກ່ຽວກັບເລື້ອງນີ້ມາຈາກນະຄອນຫລວງພະນົມເປັນ ຊຶ່ງທອງປານ ຈະນໍາມາສະເໜີທ່ານ ແມ່ນແຕ່ກ່ອນການເລືອກຕັ້ງ ເມື່ອວັນອາທິດຜ່ານມານັ້ນ ກໍມີການສົງໃສກັນໜ້ອຍຫຼາຍກ່ຽວ ກັບວ່າ ພັກໃດຈະໄດ້ຮັບບ່ອນນັ່ງຫລາຍທີ່ສຸດ ຢ່າງໃດກໍຕາມ ບັນດາຜູ້ຕ້ອງຕິກ່າວວ່າ ການຄອບງໍາຂອງພັກປະຊາຊົນກໍາປູເຈຍ ຫຼື CPP ຊຶ່ງເປັນພັກທີ່ປົກຄອງປະເທດໃນປັດຈຸບັນນີ້ ແມ່ນໄດ້ຮັບການຊ່ວຍເຫລືອ ຈາກຄວາມບໍ່ຖືກ ຕ້ອງຫລາຍຢ່າງຫລາຍປະການຢູ່ ໜ່ວຍປ່ອນບັດເລືອກຕັ້ງ ແລະປີນີ້ ກໍບໍ່ແຕກຕ່າງຫຍັງກັນ ກັບປີຜ່ານໆມາ ນາງ ມູ ໂຊຈົວ ເປັນສະມາຊິກສະພາສັງກັດພັກຝ່າຍຄ້ານ Sam Rainsy Party ຫຼື SRP ຜົນການເລືອກຕັ້ງຂັ້ນຕົ້ນໆນັ້ນ ຊີ້ໃຫ້ເຫັນວ່າພັກ SRP ປາໄຊໃນການເລືອກຕັ້ງຄັ້ງນີ້ ແມ່ນ ແຕ່ຢູ່ໃນເຂດທີ່ໝັ້ນດັ້ງເດີມຂອງພັກ ເຊັ່ນ ເມືອງຫຼວງພະນົມເປັນ ນັ້ນກໍຕາມ ໃນການໂອ້ລົມກັບນັກຂ່າວຂອງເຮົາທາງໂທລະສັບ ນາງ ໂຊຈົວ ກ່າວວ່າ ນາງໄດ້ເຫັນມີການພະຍາຍາມນາບຂູ່ພວກປ່ອນບັດຢ່າງແນບນຽນ ໃນວັນອາທິດນັ້ນ ແລະວ່າ ນາງເຫັນເຈົ້າໜ້າທີ່ທ້ອງຖິ່ນຜູ້ມີອິດທິພົນຫລາຍຄົນ ທີ່ສະໜັບສະໜຸນພັກລັດຖະບານ CPP ນັ້ນ ພາກັນຢືນຢູ່ໃກ້ບ່ອນປ່ອນບັດແຫ່ງຕ່າງໆ ໃນຂະນະທີ່ຊາວກໍາປູເຈຍໄປຮອດເພື່ອປ່ອນບັດ ນາງ ໂຊຈົວ ເວົ້າວ່າ ບັນດານັກສັງເກດການກ່າວວ່າ ພັກລັດຖະບານ CPP ແມ່ນໄດ້ຮັບຜົນປະໂຫຍດຈາກລະບົບການອຸບປະຖໍາຄໍ້າຊູທີ່ຍຶດໝັ້ນມາເປັນເວລາດົນນານ ທີ່ໃຫ້ລາງວັນແກ່ພວກທີ່ສະໜັບ ສະໜຸນຕົນ ໃນຂະນະທີ່ປິດປາກປິດສຽງພວກ ທີ່ຄັດຄ້ານ ທ່ານ ທຸນ ສາເຣ ປະທານກຸ່ມປົກປ້ອງສິດທິທ້ອງຖິ່ນ Adhoc ກ່າວວ່າ: ທ່ານສາເຣ ຍັງເປັນປະທານກໍາມະການຖາວອນຂອງ Comfrel ຊຶ່ງເປັນກຸ່ມສິ້ງຊອມຕິດຕາມເບິ່ງການເລືອກຕັ້ງນັ້ນນໍາ ທ່ານກ່າວວ່າ ການເລືອກຕັ້ງຄັ້ງນີ້ ແມ່ນດີຂຶ້ນຫລາຍ ຈາກຄັ້ງທີ່ຜ່ານໆມາ ຄືປາກົດວ່າ ບໍ່ມີເຫດການກໍ່ຄວາມຮຸນແຮງ ການນາບຂູ່ຮາວີ ແລະຄວາມຜິດປົກກະຕິທີ່ແຈ່ມແຈ້ງນັ້ນ ຫຼາຍປານໃດ ແຕ່ທ່ານສາເຣກ່າວຕື່ມວ່າ ການໃຊ້ພະນັກງານລັດ ຕໍາຫຼວດ ແລະທະຫານ ຊ່ວຍໂຄສະນາຫາສຽງໃຫ້ພັກຂອງລັດຖະບານນັ້ນ ແມ່ນໄດ້ ກາຍເປັນບັນຫາໃຫຍ່ໄປແລ້ວ ທ່ານສາເຣ ກ່າວຕໍ່ໄປວ່າ ການເລືອກຕັ້ງຄັ້ງນີ້ອາດຮັບເອົາໄດ້ຢູ່ ສົມທຽບ ກັບຄັ້ງຜ່ານໆມາ ແຕ່ກໍາປູເຈຍຍັງຈະຕ້ອງໄດ້ໃຊ້ປັບປຸງໃນຫລາຍໆດ້ານອີກຢູ່ ກ່ອນທີ່ຈະສາມາດປ່າວປະກາດໄດ້ວ່າ ຂັ້ນຕອນການເລືອກຕັ້ງຂອງຕົນນັ້ນ ເປັນໄປຢ່າງເສລີແລະຍຸຕິທໍາແລ້ວ ທ່ານສາເຣ ເວົ້າວ່າ ໃນມື້ເລືອກຕັ້ງວັນອາທິດນັ້ນ ສະຖານີວິທະຍຸບາງແຫ່ງລາຍງານວ່າ ພວກຕົນໄດ້ຮັບຄໍາຊີ້ນໍາ ຈາກກະຊວງຖະແຫຼງຂ່າວ ບໍ່ໃຫ້ອອກຂ່າວ ຈາກສື່ຂ່າວຈໍານວນນຶ່ງທີ່ຖືກລະບຸຊື່ອອກມາໂດຍ ສະເພາະ ຊຶ່ງໂຮມທັງລາຍການຂ່າວຂອງວີໂອເອພະແນກພາສາຂະເໜນ ທີ່ຖ່າຍທອດຜ່ານ ສະຖານີວິທະຍຸ FM ໃຫຍ່ສອງແຫ່ງ ແລະປາກົດວ່າ ຜູ້ສື່ຂ່າວຂອງເຮົາບໍ່ສາມາດຕິດຕໍ່ໄປຍັງ ບັນດາເຈົ້າໜ້າທີ່ກະຊວງ ເພື່ອຂໍຄວາມເຫັນໄດ້